Diari Oficial de la Generalitat Valenciana


Sumari del DOGV 7879, del 22-09-2016 (2016/7116)

Notificació de la sentència dictada en el judici verbal número 516/2015.
------------------------------------------------------------------------

### Dades del document

Número de DOGV
:   7879

Data del DOGV
:   22-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7116


Organisme emissor
:   Jutjat de Primera Instància i Instrucció número 2 de Quart de Poblet

Tipus de document
:   Edicte

Notificació de la sentència dictada en el judici verbal número 516/2015. [2016/7116]  
Procediment: judici verbal 000516/2015.  
De: Transportes Internacionales Frigoríficos Gómez, SA.  
Procuradora: Elena Gil Bayo.   
Contra: Interfridis España, SL.  
Patricia María Salvador Pechuán, secretària del Jutjat de Primera Instància número 2 de Quart de Poblet, faig saber que en aquest procediment de judici verbal 516/2015, seguit a instàncies de Transportes Internacionales Frigoríficos Gómez, SA, contra Interfridis España, SL, s'ha dictat la sentència que, literalment, és com segueix:  
  
«Sentència número 83/2016  
Quart de Poblet, 5 de maig de 2016  
Joana Ruiz Sierra, jutgessa en substitució del Jutjat de Primera Instància número 2 de Quart de Poblet i partit judicial, he vist aquestes actuacions de judici verbal, registrades amb el número 516/2015, Transportes Internacionales Frigoríficos Gómez, SA, amb el CIF O06435719, representat per la procuradora dels tribunals Elena Gil Bayo i assistit jurídicament pel lletrat Miguel Ángel Vegara Pina, com a part demandant, contra Interfridis España, SL, amb el CIF I60447373, com a part demandada, i pertoca, en nom del rei, dictar aquesta resolució.  
  
Antecedents de fet  
Primer. Transportes Internacionales Frigoríficos Gómez, SA, representats per la procuradora dels tribunals Elena Gil Bayo, va promoure demanda, que va correspondre per torn de repartiment a aquest jutjat, contra l'esmentat demandat, en què suplicava que es dictara sentència per la qual, amb l'estimació de la demanda, es condemne la demandada a abonar a la meua representada la quantitat de 863,90 euros, 784,08 de capital més 79,82 euros en concepte d'interessos de demora efectivament produïts i que es calculen provisionalment sense perjudici de la liquidació definitiva una vegada abonat el principal, més les costes i interessos de mora processal ocasionats.  
Segon. Una vegada admesa a tràmit la demanda, es van convocar les parts a l'acte del judici verbal el dia 20 d'abril de 2016, al qual va concórrer la part actora, que en va ratificar la pretensió i va sol·licitar la recepció del plet a prova. Els demandats, citats de forma legal, no hi van comparéixer, per la qual cosa van ser declarats en rebel·lia.  
Tercer. En data 20 d'abril de 2016, van quedar les actuacions concluses per a dictar sentència.  
Quart. En la substanciació d'aquest procediment s'han observat les formalitats legals pertinents, tret dels terminis processals.  
Fonaments de dret  
Primer. Càrrega de la prova part actora  
L'article 217 de la Llei d'Enjudiciament Civil, conforma una essencial regla de judici relativa a la distribució del onus probandi entre les parts, d'igual manera que el derogat 1214 del Codi Civil incumbeix l'actor la càrrega d'acreditar els fets constitutius de la seua pretensió, mentre que al demandat la relativa als fets extintius, impeditius o excloents.  
La part actora ha acreditat l'existència del deute a través de les factures (tot això resulta de la documental aportada amb la demanda inicial, que s'ha considerat reproduïda) de les despeses que li han ocasionat les gestions realitzades per al cobrament (documental aportada amb la demanda inicial, que s'ha considerat reproduïda), així com la circumstància de l'impagament per part de la demandada (circumstància posada de manifest en el desenvolupament de proves a través de la documental aportada i declarada pertinent, així com per l'interrogatori de la part demandada) que incompleix l'obligació de pagament que incumbeix al demandat. Així mateix, s'ha fet ús de l'interrogatori de part amb els efectes de l'article 304 de la Llei d'Enjudiciament Civil.  
Per la qual cosa, d'acord amb l'article 1124 del Codi Civil i 220 de la Llei d'Enjudiciament Civil, davant l'incompliment de la demandada de l'obligació de pagar els imports reclamats, pertoca condemnar la demandada al pagament del deute, més els interessos legals.  
Segon. Interessos.  
De conformitat amb el que s'estableix en el Codi de Comerç i en els articles 1100, 1101 i 1108 del Codi Civil, atés que aquest darrer precepte assenyala que si l'obligació consisteix en el pagament d'una quantitat de diners, i el deutor incórrer en mora, la indemnització de danys i perjudicis, si no s'ha pactat en contra, consistirà en el pagament dels interessos convinguts i, si no hi ha conveni, en l'interés legal, y d'acord amb l'article 576 de la Llei d'Enjudiciament Civil, les quantitats líquides al pagament de les quals es condemne en virtut de resolució judicial, produiran des que aquella siga dictada fins a fer-ne la total execució, a favor del creditor, l'interés legal dels diners incrementat en dos punts o el que corresponga atés el pacte de les parts o per la disposició especial de la llei.  
Atés el que s'ha exposat, la liquidació d'interessos es practicarà de la quantitat deguda d'acord amb el que disposa l'article 1100 en relació amb l'article 1108 del Codi Civil i l'article 576. I ja que el procés civil funciona sota el principi de justícia sol·licitada, és procedent la imposició d'aquests interessos de conformitat amb el que ha demanat l'actora aplicat a l'interés legal dels diners.  
Tercer. Costes  
Les costes processals causades s'han d'imposar a la part demandada que resulta vençuda, de conformitat amb el que estableix l'article 394 de la Llei d'Enjudiciament Civil vigent.  
Vistos els preceptes legals esmentats i tots altres que hi són aplicables de manera general i pertinent al cas enjudiciat.  
Dispositiva  
Estime la demanda interposada per la representació processal de Transportes Internacionales Frigoríficos Gómez, SA, contra Interfridis España, SL, amb el CIF U35698583.  
Condemne Interfridis España, SL, amb el CIF C43362215, a abonar a l'actora la quantitat de 784,08 de capital, més 79,82 euros en concepte d'interessos de demora, més interessos legals.  
S'imposen les costes a la part demandada.  
Aquesta és la meua sentència, que pronuncie, mane i firme.  
Notifiqueu aquesta resolució a les parts de forma legal i feu-los saber que, en contra, no s'hi pot interposar recurs.  
Aquesta és la meua sentència, que pronuncie, mane i firme.  
Publicació. La sentència anterior ha sigut dictada i publicada pel jutge que la subscriu, mentre celebrava audiència pública en el dia de la seua data. En done fe.»  
  
I atés que el demandat, Interfridis España, SL, es troba en parador desconegut, expedisc aquest edicte a fi que li valga de notificació de forma deguda.  
  
Quart de Poblet, 7 de setembre de 2016.- La secretària judicial: Patricia María Salvador Pechuán.